அந்த வெற்றியின்மூலம் டாப் 150-க்குள் நுழைந்தார் சத்யன். 2017, ஜூலை மாதம் நடந்த ஆஸ்திரேலிய ஓப்பன் போட்டியில் 36-ம் நிலையில் இருக்கும் வீரர் சென் சி நான், சத்யனிடம் வீழ்ந்தார். தரவரிசையில் ஜெட் வேகத்தில் உயர்ந்துகொண்டிருந்தார் சத்யன். அடுத்து ஸ்பேனிஷ் ஓப்பன் தொடரைக் கைப்பற்ற, இரண்டு ப்ரோ தொடர்களை வென்ற முதல் இந்தியன் என்ற பெருமை பெற்றார். டிசம்பர் மாதம் தரவரிசைப் பட்டியல் வெளியானபோது சத்யன் பெற்றிருந்த ரேங்க் - 49. தான் பார்த்துப் பார்த்து வளர்ந்த சரத் கமல் பெயருக்கு முன்னால் இவரது பெயர். சத்யன், இந்தியாவின் நம்பர் 1 டேபிள் டென்னிஸ் வீரர். அதே சரத் கமலோடு இணைந்து காமன்வெல்த் வெள்ளி. கனவுகள் நினைவான தருணம் சத்யனின் கண்களிலிருந்து இன்னும் அகலவில்லை.